Gedagte vir die dag: NuutgemaakFoto: pixabay.com As jy op wysheid afgekom het, is daar vir jou ’n toekoms. Jou hoop sal nie verydel word nie. (Spreuke 24:14) Julle is van God afkomstig en julle het hulle reeds oorwin omdat die Gees wat in julle woon, magtiger is as die gees wat in die wêreld woon. (1 Johannes 4:4) Jy as mens kan nie regtig wys wees nie; jy het God se wysheid nodig. Jy kan nie regtig goed, of eerlik, of vredeliewend wees sonder dat jy van binne verander is nie. Jy is gebore met ’n sondige aard – ’n begeerte en geneigdheid om te sondig en die verkeerde te doen. Wanneer jy vir God vra om jou lewe te verander, kom leef sy Gees in jou en Hy help jou om teen jou sondige natuur te veg. Jy kan goed en eerlik en vredeliewend wees omdat die Gees in jou woon. Het jy die Heilige Gees gevra om in jou te woon en jou die mens te maak wat Hy wil hê jy moet wees?